《白云洞宴集呈何子明》
明代·韦宪文

洞主何年开胜地，故人此日共清歌。石炉缥缈香烟细，云磴纡清王溜多。

鹿洞风花瞻具美，兰亭觞咏问如何。嗟予未尽穷源意，空叹年华一掷梭。

作者简介：韦宪文，字纯颢，一字洪初。顺德人。明世宗嘉靖三十一年（一五五二）举人。初授泰和教谕，历官马湖同知，调黑盐井提举，终靖江长史。晚归会城，辟石渠洞，与门人发明师说。大约其学出江门而参合余姚，以丰城为宗。著有《学测集》。清温汝能《粤东诗海》卷二八、清道光《广东通志》卷二八一有传。